**Suplement i Certifikatës për kualifikimin profesional,**

**FRUTIKULTURË, Niveli III në KSHK, referuar nivelit III të KEK**

**Individi është i aftë:**

* Të bëjë organizimin e vogël të punës në punimet e frutikulturës.
* Të interpretojë, plotësojë dhe përgatisë dokumentacionin teknik të profesionit.
* Të kryejë prodhimin e fidanëve të pemëve frutore.
* Të kryejë prodhimin e fidanëve të shartuar të hardhisë në tavolinë.
* Të kryejë përpunimin e frutave.
* Të zbatojë agroteknikën në kulturat drufrutore në prodhim.
* Të kryejë shartimim në vend të kulturave drufrutore.
* Të kryejë krasitjen e kulturave drufrutore.
* Të kryejë krasitjen e hardhisë.
* Të përdorë dhe mirëmbajë veglat, pajisjet dhe materialet e punës.
* Të zbatojë standardet e profesionit gjatë kryerjes së punimeve
* Tё kryejё llogaritje tё thjeshta ekonomike qё lidhen me veprimtaritё profesionale pёrkatёse.
* Të komunikojë me etikë profesionale.
* Të zbatojë rregullat e sigurisë në punë e të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Frutikulturë”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës, brenda dhe jashtë vendit, me drejtim frutikulturë për:

* prodhim fidanësh të pemëve frutorë, ullinj, agrume dhe hardhisë;
* të shërbyer në pemëtoret e prodhimit; të shërbyer në sektorin privat shtëpiak në zonat urbane dhe rurale;
* vetëpunësim në fermën e tij vetjake.

Me përfundimin e kualifikimit profesional “Frutikulturë”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).